Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
HD 17092 b
HD 17092 b on eksoplaneetta, joka löydettiin 6. toukokuuta 2007. Se kiertää oranssia jättiläistähteä HD 17092 noin 356 valovuoden päässä Maasta, Perseuksen tähdistön suunnalla.